Întrebat dacă a jucat la pariuri, Răzvan Burleanu a dezvăluit singurul pariu dispus să-l facă
România s-a calificat la Campionatul European după o pauză de opt ani, iar Răzvan Burleanu, președintele FRF, este pregătit să facă un pariu.
Întrebat dacă a pariat vreodată, Răzvan Burleanu a dezvăluit că nu a făcut niciodată acest lucru, subliniind faptul că în ultimii zece ani i-a fost imposibil să facă acest lucru din cauza funcției pe care o deține.
Totuși, președintele Federației Române de Fotbal a susținut că ar face un pariu, cu prietenii la o bere, că România va ieși din grupe la Euro 2024.
"Nu am pariat niciodată. În ultimii 10 ani, mi-a fost oricum imposibil să pariez. Aș putea paria, dar probabil la o bere, că trecem de grupe", a spus Burleanu.
Când și unde joacă România la EURO
Naționala României va avea următorul program la EURO 2024, în cadrul calendarului complet al grupei E:
- 17 iunie: ROMÂNIA – Play-off B (Munchen, 16:00), Belgia – Slovacia (Frankfurt, 19:00)
- 21 iunie: Slovacia – Play-off B (Dusseldorf, 16:00)
- 22 iunie: Belgia – ROMÂNIA (Koln, 22:00)
- 26 iunie: Slovacia – ROMÂNIA (Frankfurt, 19:00), Play-off B – Belgia (Stuttgart, 19:00)
Se califică în faza optimilor de finală primele două clasate din fiecare grupă, plus cele mai bune 4 locuri trei din toate cele 6 grupe EURO 2024.
Urmăriți SPORT.RO și pe Google News